Golanhøyden-platået, med utsikt over den antikke byen Hippos
**Israels okkuperte områder** refererer til områdene som ble okkupert av Israel fra Egypt, Jordan og Syria under seksdagerskrigen i 1967. Uttrykket refererer vanligvis til Vestbredden, Gazastripen, Øst-Jerusalem, Golanhøydene og, frem til 1979, Sinaihalvøya. Etter okkupasjonen ble disse områdene også bosatt av israelske innbyggere. 

FNs sikkerhetsråd vedtok Resolusjon 242 etter krigen i 1967, der det ble fremhevet et ønske «grunnleggelsen av en vedvarende fred i Midtøsten» ved at Israel trakk seg tilbake fra områder de okkuperte i 1967, slik at de mistet all status som en stridslysten stat, alle stater i områdets uavhengighet ble respektert, samt retten til å leve i fred med sikre og anerkjente grenser.

Israel ga Sinaihalvøya tilbake til Egypt som en del av Den egyptisk-israelske fredsavtalen, og trakk seg tilbake fra Gaza i 2005.

Historie
--------

Befolkningen på Vestbredden er primært arabiske palestinere, inkludert historiske bosetninger i områdene og flyktningene fra den arabisk-israelske krig i 1948. Fra okkupasjonen i 1967 frem til 1993 har palestinerne som bodde i disse områdene vært under israelsk, militært styre. Etter en brevveksling mellom Israels regjering, statsminister Yitzhak Rabin og Palestinas frigjøringsorganisasjons formann Yasir Arafat, datert 9. september 1993, kom det meste av den palestinske befolkningen og de palestinske byene under den palestinske selvstyremyndighetens embetsområde, kun med delvis israelsk militærkontroll, selv om Israel ved mange anledninger har omplassert sine tropper og gjeninnført full militær styring i krisesituasjoner. Som svar på stadig flere angrep som en del av andre intifada startet Israels regjering byggingen av Israels barriere på Vestbredden, som ifølge Israels motstandere for det meste er bygd innenfor Vestbredden. I 2005 flyttet Israel alle innbyggerne og styrkene fra Gazastripen, samt fire bosetninger på Vestbredden som en del av en plan for å flytte den israelske befolkningen fra Gazastripen til det nordlige Vestbredden.

Politisk status
---------------

*Se også: Vestbredden og Gazastripens politiske status*
Den nåværende og fremtidlige politiske statusen til disse områdene er kontroversiell. Spesielt omdiskutert er legaliteten rundt at Israel oppmuntrer bosetninger og legger beslag på vannressursene i området, at Israel lovlig sett er en okkupasjonsmakt etter Den fjerde Genèvekonvensjonen, og om en uavhengig palestinsk stat skal opprettes i disse områdene.

Arabiske palestinere og israelsk rett
-------------------------------------

Til forskjell fra israelske arabere, er ikke arabere fra Vestbredden og Gazastripen innbyggere av Israel, og derfor ikke underlagt de samme politiske rettigheter, frihet og beskyttelse under israelsk rett som israelske statsborgere som bor i de samme områdene. Dette inkluderer at de hverken har rett til å flytte fritt eller rett til å delta ved valgene i Israel.

Israel har egne sivile lover for Golanhøyden og Øst-Jerusalem. Lovene implementerer områdene som en del av landets territorium og tilbyr innbyggerne israelsk statsborgerskap. I motsetning til dette er Vestbredden forblitt under militær kontroll, og er bredt ansett – av Israel, palestinerne og det internasjonale samfunnet – som område for en fremtidig, palestinsk stat. De fleste forhandlingene relatert til områdene er basert på FNs sikkerhetsråds resolusjon nr. 242, som anmoder Israel om å trekke seg tilbake fra okkuperte områder i bytte mot fred med arabiske stater.

Referanser
----------

1. ↑  
«UNRWA in Figures: Figures as of 31 December 2004» (PDF) **(engelsk)**. Forente nasjoner. april 2005. Arkivert fra originalen (PDF) 9. april 2005. Besøkt 27. september 2007.
2. ↑  
«Questions and Answers». *Israel’s Security Fence* **(engelsk)**. Staten Israel. 22. februar 2004. Arkivert fra originalen 3. oktober 2013. Besøkt 17. april 2007.
3. ↑  
«Under the Guise of Security: Routing the Separation Barrier to Enable Israeli Settlement Expansion in the West Bank». *Publications* **(engelsk)**. B'Tselem. desember 2005. Arkivert fra originalen 5. april 2007. Besøkt 16. april 2007.
4. ↑  
«Olmert: Villig til å bytte land mot fred». Ynetnews. 16. desember 2006. Besøkt 26. september 2007.
5. ↑  
«Syria klare for å diskutere land mot fred» **(engelsk)**. The Jerusalem Post. 12. juni 2007. Besøkt 26. september 2007.
6. ↑  
«Egypt: Israel må akseptere land-for-fred-formelen» **(engelsk)**. The Jerusalem Post. 15. mai 2007. Besøkt 26. september 2007.

Litteratur
----------

* Howell, Mark (2007). *What Did We Do to Deserve This? Palestinian Life under Occupation in the West Bank*, Garnet Publishing. ISBN 1859641954

Se også
-------

* Midtøsten-konflikten
* Vestbredden og Gazastripens politiske status
* Israelske bosetninger
* Israels barriere på Vestbredden
* Intifada